《绮寮怨 题鹤道人沽上词卷》
清代·陈锐

对雨当风残夜，早凉吹上衣。暗舞榭、数点狂香，征尘里、怕见花飞。

当年旗亭画壁，黄河唱、丽日春送悽。念醉中、玉笛羌条，关山远、怨曲当寄谁。

怅望去天一涯。昆明旧事，何堪再梦铜犀。露泫云凄。

有蝉泪、洒高枝。沧江故人都老，且漫谱、冷红词。悲君自悲。

相思待尽处、蚕又丝。

作者简介：陈锐，字伯韬，武陵人。光绪癸巳举人，江苏试用知县。有《抱碧斋诗集》。